paragraph_text: Dao je značajne doprinose statistici, teoriji brojeva, apstraktnoj algebri i matematičkoj analizi. Prvo je bio profesor na École Militaire od 1775. do 1780., od 1783. član Francuske akademije znanosti, a bio je član i nekoliko javnih komisija. Naslijedio je Lagrangea u Bureau des longitudes. Legendre je napisao veliki broj rasprava o oblicima i putanjama nebeskih tijela. Napisao je 1805. rad u kojem je izračunao putanju kometa upotrebljavajući po prvi put metodu najmanjeg kvardrata, koju je sam otkrio neovisno o Gaussu i po njem su nazvani Legendreov simbol i Legendreova formula.